Χρονοδιάγραμμα των περιόδων συνόδου
Πρόεδρος
Πριν προχωρήσω στις αιτιολογήσεις ψήφου, επιτρέψτε μου να σας ενημερώσω ότι η Διάσκεψη των Προέδρων αποφάσισε, σύμφωνα με το άρθρο 127, παράγραφος 3, του Κανονισμού, να τροποποιήσει το χρονοδιάγραμμα της περιόδου συνόδων του τρέχοντος έτους. Συγκαλεί μια έκτακτη συνεδρίαση της Ολομέλειας την Τρίτη 24 Ιουνίου 2008, από τις 9.00 έως τις 11.00, για μια κοινή συζήτηση σχετικά με τα αποτελέσματα του Ευρωπαϊκού Συμβουλίου της 19ης και 20ής Ιουνίου 2008 και τον απολογισμό των δραστηριοτήτων του εξαμήνου της σλοβενικής Προεδρίας.
